
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJSZETÉS

lakóépületek energetikai felújításához, korszerűsítéséhez nyújtandó támogatás pályázati kiírására.
Martfű Város Önkormányzata Képviselő-testületének 

2014. február 27-i ülésére

Előkészítette: Pápai János

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalási mód: nyilvános ülés

Tisztelt Képviselő-testület!

A Martfű Város Önkormányzatának képviselő-testülete által elfogadott 11/2013. (III. 29.) számú rendelet 7. § (2) bekezdése alapján minden év március 30-ig pályázati felhívást kell közzétenni az adott évre vonatkozóan. Az idei évben 2014. március 01. és 2014. április 30. közötti időszakban tennénk lehetővé a pályázatok benyújtását. E két hónapos időszak állna rendelkezésére, minden pályázni kívánó magánszemély és társasházi lakóközösség számára, hogy energetikai pályázatát benyújtsa. A megjelölt határidő elegendő a pályázati anyagok összeállítására, illetve a bizottsági és testületi elbírálásra. A támogatott pályázatok így még ez évben megvalósíthatóvá válnak.

Kérem a Tisztelt Képviselő-testületet, hogy az előterjesztésem mellékletét képező pályázati felhívást fogadja el.

Határozati javaslat:

/2014. (…….) Határozat
lakóépületek energetikai felújításához, korszerűsítéséhez nyújtandó támogatás pályázati kiírásáról

Martfű Város Önkormányzata Képviselő- testülete megtárgyalta a lakóépületek energetikai felújításához, korszerűsítéséhez nyújtható támogatás pályázati felhívásra vonatkozó előterjesztést, mely alapján a pályázatot meghirdeti a határozat mellékletét képező pályázati felhívásban foglaltak szerint.

Erről értesülnek: 

1. Jász-Nagykun-Szolnok Megyei Kormányhivatal helyben

2. Valamennyi képviselő helyben

3. Martfűi Polgármesteri Hivatal Városfejlesztési és Üzemeltetési Iroda helyben

Martfű, 2014. február 13.

polgármester
Látta: Szász Éva 

jegyző
